Ek is ná ’n moeilike huwelik geskei en het op my eie gaan woon. Nou het ek op my buurman verlief geraak.
Moenie ’n kersligete beplan nie, maar daar is niks daarmee verkeerd om hom vir koffie oor te nooi nie.
As hy nee sê, gaan daarna net aan asof niks gebeur het nie en wees net so vriendelik soos jy altyd was.
Ek het ’n seuntjie van ses en is ’n paar jaar gelede van sy pa geskei. Ek het aansoek gedoen om verhoogde onderhoud omdat hy nou na ’n skool vir kinders met spesiale behoeftes gaan.
My gewese man het onlangs weer getrou, maar ek weet nie op watter huweliksvoorwaardes nie. Hy en sy nuwe vrou het nie kinders nie en albei het ’n goeie werk.
Ek is bang sy gaan saam met hom kom wanneer ons ’n afspraak met die onderhoudsbeampte by die hof het. Mag sy daar wees?
Slegs die ma, die pa en hul regsadviseurs word in die hofvertrek toegelaat wanneer sulke verrigtings begin.
Die voorsittende beampte moet jou dan vra of dit reg is met jou dat sy daar is. As jy daarmee ontevrede is, het jy die volste reg om nee te sê.
Maak dit vir jouself makliker deur minder op jou eks se nuwe vrou te konsentreer en eerder toe te sien dat ’n geldige nuwe onderhoudsbevel gemaak word sodat jou kind se pa nie van sy verpligtings kan wegskram nie.